Betegtájékoztató: Információk a felhasználó számára

Linola Fett fürdőolaj
bőrlágyító és -védő anyagok

Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően alkalmazza.
· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További információkért vagy tanácsért forduljon gyógyszerészéhez.
· Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. 
· Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont
· [bookmark: _GoBack]Feltétlenül tájékoztassa kezelőorvosát, ha tünetei nem enyhülnek, vagy éppen súlyosbodnak.

A betegtájékoztató tartalma:
0. Milyen típusú gyógyszer a Linola Fett fürdőolaj és milyen betegségek esetén alkalmazható?
0. Tudnivalók a Linola Fett fürdőolaj alkalmazása előtt
3.	Hogyan kell alkalmazni a Linola Fett fürdőolajat?
4.	Lehetséges mellékhatások
5	Hogyan kell a Linola Fett fürdőolajat tárolni?
6.	A csomagolás tartalma és egyéb információk


1. Milyen típusú gyógyszer a Linola Fett fürdőolaj és milyen betegségek esetén alkalmazható?

Száraz vagy hámló bőrproblémák, mint például pszoriázis (pikkelysömör) és neurodermatitisz (endogén ekcéma) kiegészítő kezelésére.


2. Tudnivalók a Linola Fett fürdőolaj alkalmazása előtt

Ne alkalmazza a Linola Fett fürdőolajat:
· ha allergiás a hatóanyagokra vagy a gyógyszer (6. pontban felsorolt) egyéb összetevőjére;
· lázzal járó megbetegedésekben;
· tuberkulózisban;
· súlyos szívműködési- és keringési zavarokban;
· magasvérnyomás-betegség esetén, amikor a meleg fürdő nem engedélyezett;
· továbbá nagyobb bőrsérülések, nem tisztázott bőrbetegségek esetén.

Figyelmeztetések és óvintézkedések
A Linola Fett fürdőolaj alkalmazása előtt beszéljen kezelőorvosával vagy gyógyszerészével.

A Linola Fett fürdőolaj alkalmazásakor vegye figyelembe, hogy:
· a készítmény szembe, szemkörnyékre ne kerüljön, mert égető érzést okozhat.
· a készítmény a bőrhöz hasonlóan a fürdőkádon és a zuhanyozótálcán is filmréteget képez, ezért fokozza a csúszásveszélyt.

A Linola Fett fürdőolajban felhasznált paraffin a latex anyagú termékekkel (például kondom, pesszárium) történő egyidejű alkalmazás esetén, az eszközök működőképességének csökkenéséhez vezethet, és hátrányosan befolyásolhatja azok biztonságát.

Egyéb gyógyszerek és a Linola Fett fürdőolaj
Feltétlenül tájékoztassa gyógyszerészét a jelenleg vagy nemrégiben alkalmazott, valamint alkalmazni tervezett egyéb gyógyszereiről.

A szappanok és a szintetikus felületaktív anyagok a készítmény hatását csökkentik.

Terhesség és szoptatás
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.

Nincs rá adat, hogy a készítmény alkalmazása terhesség vagy szoptatás alatt kockázatos lenne. Azonban – mint minden gyógyszer – így a Linola Fett fürdőolaj is terhesség alatt csak az orvos utasítására alkalmazható.

A készítmény hatásai a gépjárművezetéshez és a gépek kezeléséhez szükséges képességekre
A Linola-Fett fürdőolaj nem befolyásolja a gépjárművezetéshez és a gépek kezeléséhez szükséges képességeket.

A Linola Fett fürdőolaj citrált, eugenolt, D-limonént és linaloolt tartalmaz
Ez a készítmény citrált, eugenolt, D-limonént és linaloolt tartalmazó illatanyagot tartalmaz.
A citrál, eugenol, D-limonén és linalool allergiás reakciót okozhat.



3. Hogyan kell alkalmazni a Linola Fett fürdőolajat?

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően alkalmazza. Amennyiben nem biztos az adagolást illetően, kérdezze meg kezelőorvosát vagy gyógyszerészét.

A készítmény javasolt adagja:
A betegség fajtájától és súlyosságától függően heti 2–3 alkalommal, 4 héten át javasolt alkalmazni.

Felnőttek részére javasolt adagolás:
A fürdő típusától függően a lent megjelölt mennyiségű Linola Fett fürdőolajat használja. A szükséges mennyiséget a kb. 10 ml űrtartalmú, csavarmenetes kupak segítségével vagy cseppszámlálással mérheti ki.

Teljes fürdőhöz (körülbelül 200 liter) 30–40 ml (3-4 kupaknyi) fürdőolajat kell önteni a legfeljebb 36 °C hőmérsékletű vízbe.
Részfürdőhöz (10 l fürdővízbe) 2 ml (40 csepp) fürdőolajat kell önteni a legfeljebb 36 °C hőmérsékletű vízbe.

Magasabb hőmérsékletű fürdővíz csökkenti a készítmény hatásosságát.
A fürdés időtartama ne haladja meg a 20 percet.
Ha a fürdő közben viszkető érzés jelentkezik, a fürdővíz hőmérsékletét 32 °C-ra vagy alacsonyabb, még elviselhető hőmérsékletre kell csökkenteni.

Zuhanyozás: A készítmény zuhanyozáshoz is alkalmazható. Ebben az esetben 20 ml (2 kupaknyi) fürdőolajat kell felkenni a nedves bőrre, majd le kell zuhanyozni.

A fürdés után a bőrről a nedvességet egy törülközővel fel kell itatni. Az erős dörzsölés a terápiás hatást csökkenti.

Alkalmazása gyermekeknél és serdülőknél
Gyermekek és serdülők esetében a felnőttek számára javasolt adagolással megegyező adagolás alkalmazandó.
Újszülöttek és csecsemők esetében többnyire néhány perces alkalmazási idő elegendő.

Ha az előírtnál több Linola Fett fürdőolajat alkalmazott
A túladagolás nem okoz közvetlen problémát, a megfelelő hatás érdekében a továbbiakban ügyeljen az előírt adagolás betartására.

Ha elfelejtette alkalmazni a Linola Fett fürdőolajat
Ne alkalmazzon kétszeres adagot a kihagyott adag pótlására.

Ha idő előtt abbahagyja a Linola Fett fürdőolaj alkalmazását
Amennyiben bármilyen okból megszakította a kezelést, a kezelés sikerének érdekében forduljon kezelőorvosához.
Ha bármilyen további kérdése van a készítmény alkalmazásával kapcsolatban, kérdezze meg kezelőorvosát vagy gyógyszerészét.


4.	Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Gyakori (10-ből legfeljebb 1 beteget érinthet): bőrpír, égő-, viszkető érzés.
Nem gyakori (100-ból legfeljebb 1 beteget érinthet): kontakt ekcéma, kontakt bőrgyulladás, csalánkiütés vagy hólyagok.
Ritka (1 000-ből legfeljebb 1 beteget érinthet): allergiás bőrreakciók, szőrtüszőgyulladás.
Abban az esetben, ha allergiás reakciók lépnek fel, hagyja abba a kezelést, és azonnal keresse fel kezelőorvosát.

Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5.	Hogyan kell a Linola Fett fürdőolajat tárolni?

A gyógyszer gyermekektől elzárva tartandó!
Legfeljebb 25 °C-on tárolandó.
Hűtőszekrényben nem tárolható! Nem fagyasztható!
A csomagoláson feltüntetett lejárati idő (Felhasználható:) után ne alkalmazza ezt a gyógyszert. A lejárati idő az adott hónap utolsó napjára vonatkozik.
Felbontás után 12 hónapig tartható el.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.


6.	A csomagolás tartalma és egyéb információk

Mit tartalmaz a Linola Fett fürdőolaj?
· A készítmény hatóanyagai: 10 mg dodecil, tetradecil-polioxietilén-4,5-polioxipropilén-5, 60 mg dodecil-polioxietilén-2, 440 mg hexadecil-2-etil-hexanoát + oktadecil-2-etil-hexanoát + izopropil-mirisztát 6:3:1 arányú keveréke, 480 mg folyékony paraffin grammonként.
· Egyéb összetevő: Savanne illatanyag (citrált, eugenolt, D-limonént és linaloolt tartamaz).

Milyen a Linola Fett fürdőolaj készítmény külleme és mit tartalmaz a csomagolás?
Küllem:
Fürdőolaj. Tiszta, színtelen, illetve halvány sárga színű, jellemző illatú olajos oldat.

Csomagolás:
1×100 ml fürdőolaj műanyag tartályban.
1×200 ml fürdőolaj műanyag tartályban.
1×400 ml fürdőolaj műanyag tartályban.

Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja és a gyártó
Dr. August Wolff GmbH & Co. KG Arzneimittel
Sudbrackstrasse 56
33611 Bielefeld, NÉMETORSZÁG

A készítményhez kapcsolódó további kérdéseivel forduljon a forgalomba hozatali engedély jogosultjának helyi képviseletéhez:
Medimprove Kft.
2100 Gödöllő, Szkíta krt.10.
E-mail: info@medimprove.hu

OGYI-T-6934/01	 1×200 ml
OGYI-T-6934/02	 1×400 ml
OGYI-T-6934/03	 1×100 ml

